ഇന്ത്യഅമേരിക്ക സംയുക്ത സൈനികാഭ്യാസം ആരംഭിച്ചു ഒത്തൊരുമിച്ച് കബഡി കളിച്ച് ഇന്ത്യയുഎസ് സൈനികര് ന്യൂഡല്ഹി: സംയുക്ത സൈനികാഭ്യാസം ആരംഭിച്ച് ഇന്ത്യയും അമേരിക്കയും. ഞായറാഴ്ച അലാസ്കയിലാണ് ഇന്ത്യയും അമേരിക്കയും തങ്ങളുടെ സൈനികാഭ്യാസം ആരംഭിച്ചത്. ഇരു സൈനിക ഭാഗങ്ങളില് നിന്നും 300 സൈനികര് പരിശീലനത്തില് പങ്കെടുത്തു. ഇതിന്റെ ഭാഗമായി കബഡി, വോളിബോള്, ആങ്കറേജിലെ ജോയിന്റ് ബേസ് എല്മെന്ഡോര്ഫ് റിച്ചാര്ഡ്സണില് സ്നോബോള് പോരാട്ടത്തിലും സംഘങ്ങള് പങ്കെടുത്തു. ഇരു സൈന്യങ്ങളും തമ്മിലുള്ള ഏറ്റവും നീണ്ട സംയുക്ത സൈനിക പരിശീലനവും പ്രതിരോധ സഹകരണ ശ്രമവുമാണ് യുദ്ധ അഭ്യാസ്. ഫെബ്രുവരിയില് ബിക്കാനീറിലെ മഹാജന് ഫീല്ഡ് ഫയറിംഗ് റേഞ്ചുകളിലാണ് ഇതിന് മുന്നുള്ള സൈനികാഭ്യാസം നടന്നത്. ഇന്ത്യന് സൈന്യത്തിലെ ഒരു ഇന്ഫന്ട്രി ബറ്റാലിയന് ഗ്രൂപ്പിലെ 350 ഉദ്യോഗസ്ഥരാണ് 15 ദിവസം നീണ്ടുനില്ക്കുന്ന അഭ്യാസത്തില് പങ്കെടുക്കുന്നത്. അഭ്യാസം ഇരു രാജ്യങ്ങളും തമ്മിലുള്ള സൈനിക സഹകരണത്തിന്റെ മറ്റൊരു ഘട്ടമാണ്. രണ്ട് സൈന്യങ്ങള് തമ്മിലുള്ള ധാരണ, സഹകരണം, പരസ്പര പ്രവര്ത്തനക്ഷമത എന്നിവ മെച്ചപ്പെടുത്തുകയാണ് അഭ്യാസത്തിലൂടെ ലക്ഷ്യമിടുന്നത്. കഴിഞ്ഞ കുറച്ച് വര്ഷങ്ങളായി ഇന്ത്യയുഎസ് പ്രതിരോധ ബന്ധം ഉയരുന്നു. 2016 ജൂണില് അമേരിക്ക ഇന്ത്യയെ ഒരു പ്രധാന പ്രതിരോധ പങ്കാളിയായി പ്രഖ്യാപിച്ചിരുന്നു. കൂടാതെ കഴിഞ്ഞ കുറച്ച് വര്ഷങ്ങളായി ഇരു രാജ്യങ്ങളും പ്രധാന പ്രതിരോധ, സുരക്ഷാ കരാറുകളില് ഒപ്പുവച്ചിട്ടുണ്ട്. ലോജിസ്റ്റിക്സ് എക്സ്ചേഞ്ച് മെമ്മോറാണ്ടം ഓഫ് അഗ്രീമെന്റ് ലെമോ ഉള്പ്പെടെ സൈനികര്ക്ക് പരസ്പരം താവളങ്ങളുടെ അറ്റകുറ്റപ്പണികള്ക്കും പുനര്നിര്മ്മാണത്തിനുമായി ഉപയോഗിക്കാന് അനുവദിക്കുന്നു. Tags